

**Република Србија**

**Град Крагујевац**

**Градско веће**

**Број: 352-960/23-V**

**Датум: 4.август 2023.године**

**К р а г у ј е в а ц**

Градско веће, на основу члана 46. став 1. тачка 8. у вези са чланом 66. став 5. Закона о локалној самоуправи (''Службени гласник Републике Србије'', бр. 129/07, 83/14-др. закон, 101/16-др.закон, 47/18 и 111/21-др.закон), члана 59. став 1. тачка 6. Статута града Крагујевца (''Службени лист града Крагујевца'', број 8/19), члана 2. став 1. тачка 7. Одлуке о Градском већу (''Службени лист града Крагујевца'', брoj 8/22-пречишћен текст) и члана 49. став 3. Пословника о раду Градског већа (''Службени лист града Крагујевца'', број 28/22-пречишћен текст), на седници одржаној дана 4.августа 2023. године, доноси

**З А К Љ У Ч А К**

**о давању сагласности Градској управи за комуналне послове за закључење Анекса I уговора о извођењу радова на одржавању пешачких стаза и тротоара**

**у 2023. години**

**I** Даје се сагласност Градској управи за комуналне послове за закључење Анекса I уговора о извођењу радова на одржавању пешачких стаза и тротоара у 2023. години.

**II** Средства за ову намену планирана су Одлуком о буџету града Крагујевца за 2023.годину (''Службени лист града Крагујевца'' број 36/22 и 14/23) на Разделу 9- Градска управа за комуналне послове, Функционална класификација 451 – Друмски саобраћај, Aпропријација – 422, Економска класификација 425 – Текуће поправке и одржавања.

**III**  Анекс I уговора о извођењу радова на одржавању пешачких стаза и тротоара у 2023. години у име града Крагујевца – Градске управе за комуналне послове закључиће са изабраним извођачем радова, Зорица Ђорић. в.д.начелника Градске управе за комуналне послове.

**О б р а з л о ж е њ е**

Правни основ за доношење Закључка о давању сагласности Градској управи за комуналне послове за закључење Анекса I уговора о извођењу радова на одржавању пешачких стаза и тротоара у 2023. години (у даљем тексту: Закључак) садржан је у члану 46. став 1. тачка 8. у вези са чланом 66. став 5. Закона о локалној самоуправи (''Службени гласник Републике Србије'', број 129/07, 83/14-др. закон, 101/16-др.закон, 47/18 и 111/21-др.закон), члану 59. став 1. тачка 6. Статута града Крагујевца (''Службени лист града Крагујевца'', број 8/19), члану 2. став 1. тачка 7. Одлуке о Градском већу (''Службени лист града Крагујевца'', број 8/22-пречишћен текст), којима је прописано да Градско веће врши и друге послове, у складу са законом, Статутом, одлукама Скупштине града и другим актима, да одлучује о покретању поступка јавне набавке за набавку услуга, добара и радова код директних и индиректних корисника буџетских средстава и члану 49. став 3. Пословника о раду Градског већа (“Службени лист града Крагујевца“ број 8/22-пречишћен текст), којим је прописано да Градско веће Закључком одлучује о процедуралним питањима и иницира доношење и предлагање одлука и других аката, као и начин решавања појединих питања.

Разлог доношења Закључка, садржан је у неопходности реализације одредаба члана 2. став 1. тачка 7. Одлуке о Градском већу (''Службени лист града Крагујевца'', број 8/22-пречишћен текст), којим је прописано да Градско веће одлучује о покретању поступка јавне набавке за набавку услуга, добара и радова код директних и индиректних корисника буџетских средстава.

Градска управа за комуналне послове закључила је Уговор о извођењу радова на одржавању пешачких стаза и тротоара у 2023.години (у даљем тексту: Уговор), заведен код Наручиоца под бројем 404-146/23-XXVIII од 21. фебруара 2023. године, односно Извођача радова под бројем: 12-4272 од 21. фебруара 2023.године. Чланом 5. став 5. Уговора утврђено да се уговорени износ из члана 3. став 1. Уговора може изменити писаним Анексом у случају измене Одлуке о буџету града Крагујевца за 2023.годину. Одлуком о изменама Одлуке о буџету града Крагујевца за 2023.годину (''Службени лист града Крагујевца'' број 14/23) опредељена су додатна средства за одржавање пешачких стаза и тротоара на територији Града. У складу са наведеном изменом потребно је да Градска управа за комуналне послове закључи Анекс I уговора са Извођачем радова.

Доношење Закључка има за циљ закључење Анекса I уговора, у складу са Програмом одржавања комуналне инфрастуктуре за 2023.годину ('Службени лист града Крагујевца'' број 1/23).

**По Решењу председника Градског већа**

**о давању Овлашћења,**

**број 035-567/22-V од 28.јуна 2022.године,**

**\_\_\_\_\_\_\_\_\_\_\_\_\_\_\_\_\_\_\_\_\_**

**Дамјан Срејић, члан Градског већа**

ВД начелника Градске управe за комуналне послове\_\_\_\_\_\_\_\_\_\_\_\_\_

Зорица Ђорић

Члан Градског већа за комуналне делатности \_\_\_\_\_\_\_\_\_\_\_\_\_\_\_

Маја Ангеловска